Case ID: 1125204
Sentence 23: Belə ki, B.E.Tağıyev "xxxx" MMC ilə arasında bağlanmış 13 oktyabr 2018-ci il tarixli əmək müqaviləsinə (kontraktına) və MMC direktorunun eyni tarixli əmrinə əsasən həmin cəmiyyət tərəfindən Bakı şəhəri, Nəsimi rayonu, Salatın Əsgərova, Mərdanov qardaşları, Şamil Əzizbəyov, Əlimərdan Topçubaşov küçələrinin kəsişməsində inşa olunan çoxmərtəbəli yaşayış binalarının tikinti layihəsində briqadir vəzifəsində işləyərkən, tikinti fəaliyyətinə rəhbərlik etmək, obyektlərin müəyyən edilmiş vaxtda istismara verilməsi üzrə tapşırıqları, eləcə də, tikinti-quraşdırma və buraxılış-sazlama işlərinin bütün kəmiyyət və keyfiyyət göstəriciləri üzrə yerinə yetirilməsini təmin etmək, təhlükəsiz iş şəraitinin yaradılmasını, texniki təhlükəsizlik qaydalarına riayət edilməsinə nəzarət etmək, əməyin təhlükəsizliyini təmin edən hasarlar, bloklaşdırıcı qurğular nasaz olduqda və onlar yerində olmadıqda işin görülməsinə yol verməmək və sair bu kimi tikintinin planlaşdırılması, ona rəhbərlik edilməsi işlərinin aparılmasının təhlükəsizlik qaydalarına riayət edilməsi vəzifəsi həvalə edilmiş şəxs olmaqla normativ sənədlərin - “Briqadirin əməyin mühafizəsi və təhlükəsizlik texnikasına dair təlimatın” 1.3, 3.2-ci bəndlərinin və “Tikintidə təhlükəsi texnikası” İİİ-4-80 saylı, “Tikinti norma və qaydaları”nın 2.5, 2.26-cı bəndlərinin tələblərinə əsasən təhlükəsiz iş şəraitini yaratmalı, fəhlələrin təhlükəsizlik texnikası və nizam-intizam qaydalarına riayət olunmasına nəzarət etməli, onlara tapşırılmış iş sahəsindən təhlükə faktoru olan kənar sahələrə keçmələrinin və həmin boşluqların açıq kənarların mühafizə çəpərləri ilə çəpərlənməsini təmin etməli olduğu halda, qeyd olunan normativ sənədlərin tələblərinə əməl etməyərək tikinti işlərinin aparılmasının təhlükəsizlik qaydalarını pozmuş, nəticədə 27 dekabr 2018-ci il tarixdə saat 10 radələrində 16.11.2018-ci il tarixli əmək müqaviləsinə əsasən MMC-də fəhlə vəzifəsinə işə götürülmüş İddiaçı çoxmərtəbəli yaşayış binasının tikintisinin 3-cü mərtəbəsinin qəlibinin quraşdırılması üçün dikt daşıyan zaman həmin mərtəbədə olan tikinti meydançasından kənarları mühafizə ilə təmin olunmayan pilləkən qəfəsliyi boşluğuna yıxılaraq ehtiyatsızlıqdan qapalı kəllə-beyin travması, baş beyin silkələnməsi, İİİ, İV, V boyun fəqərələrinin sağ yan, Vİİ boyunfəqərəsinin yan və arxa çıxıntılarının sınıqları, İİ, İİİ döş fəqərələrinin qəlpəli onurğa kanalına keçən sınığı və çıxığı, onurğa beynin İİİ döş fəqərəsi səviyyəsindən hərəkət və hissiyyatın tam itməsi, plegiya və çanaq orqanlarının funksiyasının pozulması ilə müşayət olunan zədələnməsi, döş sümüyü cisminin yerdəyişmiş sınığı, ağ ciyərlərin əzilməsi (hemotoraks), soldan İX, X, sağdan Vİİİ, İX qabırğaların sınığı, sol mil sümüyünün qəlpəli yerdəyişmiş, sol dirsək sümüyünün xətti sınığı ilə müşayiət olunan dərəcəsinə görə sağlamlığa ağır zərər vurmaya aid xəsarətlər almasına səbəb olmuşdur.